Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: az 1957. évi IV. törvényhez — értesíteni kell. Ez eredményezheti azt, hogy a panaszos nem rendelkezik kellő tájékozottsággal ügyével kapcsolatban, ami adott esetben a panaszhoz, illetve a jogorvoslathoz való jogának, valamint törvényes
Paragraph Index: 806

(5) bekezdésében deklarált jogorvoslathoz való joggal összefüggésben visszásságot okoz, ha a rendőri intézkedés elleni panaszt nem a Rendőrségről szóló törvény rendelkezése szerint intézik, sőt a panaszosnak nem is válaszolnak. Teljes szöveg: 3.2. alfejezetben. OBH 5175/1998. Visszásságot okoz az Alkotmány 57. § (5) bekezdésében foglalt jogorvoslathoz való alkotmányos joggal összefüggésben, ha a nyomozó hatóság az elhunyt sértett hozzátartozóját — a nyomozást felfüggesztő határozat rendelkező részében — panaszjogára nem oktatja ki. A panaszos kifogásolta a fia sérelmére elkövetett segítségnyújtás elmulasztása bűntett elkövetőjének felderítése érdekében indított büntetőeljárás elhúzódását, valamint azt, hogy a rendőrhatóság és az ügyészség nem tett meg mindent a tettes kézre kerítése, a bizonyítékok megszerzése érdekében. Az állampolgári jogok országgyűlési biztosa általános helyettese a rendelkezésére álló adatok alapján megállapította, hogy a panaszos fia 1993. február 6-án az esti, éjszakai órákban személygépkocsival közlekedett a 87-es főúton Szombathely irányából Kőszeg irányába, elvesztette uralmát a járműve felett, lehaladt a jobb oldali árokba, majd az árok melletti szántóföldön a járművel többször átfordulva állt meg. A panaszos fia a baleset után gyalogosan kiment a főútra, ahol 23 óra 30 perc körüli időben — kb. 90 méterre a korábbi balesetétől — egy Kőszeg irányából közlekedő ismeretlen gépkocsi elütötte, majd segítségnyújtás nélkül a helyszínt elhagyta. A sérült személyre egy osztrák állampolgár talált rá, aki a rendőrséget értesítette. A helyszínre érkezett mentő megkísérelte az újraélesztést, de a sérült elhalálozott. A helyszínen maradt nyomok, valamint Ausztriában a határ közelében levő szervizből származó információk alapján alapossá vált a gyanú, hogy a bűncselekményt osztrák felségjelű gépkocsival követték el, mely gépkocsival egy Ausztriában élő török állampolgár lépett be Magyarország területére, aki a baleset után 1993. február 7-én az országot elhagyta. Személyét azonosították, ellene nemzetközi körözést adtak ki, s a Vas Megyei Rendőr-főkapitányság Közlekedési Osztálya (a továbbiakban: nyomozó hatóság) segítségnyújtás elmulasztás bűntettének alapos gyanúja miatt a büntetőeljárást megindította. A nyomozó hatóság 1993. május 6-án — mivel jogsegély teljesítése végett külföldi hatóságot kellett megkeresni — a büntetőeljárást felfüggesztette, határozatát a sértetti hozzátartozó részére kézbesítette. A panaszos — 1995. február 2-án — a Kőszegi Városi Ügyészségen sérelmezte, hogy a nyomozás felfüggesztéséről szóló határozatot — melyben panasztételi jogára nem hívták fel a figyelmét — már közel két éve megkapta, de a nyomozás állásáról azóta sem értesítették. A Vas Megyei Főügyészség 1996. december 12-én a további nyomozati cselekmények végrehajtása érdekében a nyomozás továbbfolytatását rendelte el. A nyomozó hatóság az elrendelt nyomozást — 1997. január 23-án — ismételten felfüggesztette, intézkedését azzal indokolta, hogy a gyanúsított vallomásának beszerzésére van szükség, mely csak akkor teljesíthető, ha nevezett személy Magyarországon tartózkodik. A Vas Megyei Rendőr-főkapitányság a kiadatási eljárás megindítását kezdeményezte, melyet a Főügyészség a nem elegendő bizonyítékokra hivatkozással nem teljesített. Az állampolgári jogok országgyűlési biztosa általános helyettese vizsgálata során megállapította, hogy a nyomozó hatóság a jármű körözését haladéktalanul elrendelte, azt később az elkövető nevével, majd a jármű forgalmi rendszámával kiegészítette, az eljárás során széles körű bizonyítást folytatott, orvosszakértői véleményt szerzett be, tanúkutatást végzett, tanúkihallgatásokat foganatosított, felvette a kapcsolatot a határmenti osztrák rendőri, a területi határőr- és vámszervekkel, valamint az Interpol Magyar Nemzeti Irodájával. A nyomozó hatóság a büntetőeljárást haladéktalanul felajánlja, ha az osztrák hatóságok a gyanúsított állampolgársági kérelmének eleget tesznek. Az állampolgári jogok országgyűlési biztosának általános helyettese megállapította, hogy a Vas Megyei Rendőrfőkapitányság és a Vas Megyei Főügyészség a büntetőeljárás során a tényállás hiánytalan tisztázására, a valóságnak megfelelő megállapítására, a bűncselekmény alapos felderítésére törekedtek, feltárták azokat az okokat és körülményeket, melyek a bűncselekmény elkövetését közvetlenül lehetővé tették. Az ügy kivételes bonyolultsága miatt elhúzódó nyomozás során a sértetti hozzátartozót a nyomozási cselekményekről értesítették, több alkalommal személyesen is tájékoztatták. 2000/88/II. szám A nyomozó hatóság 1993. évben történt mulasztása, a panasztétel lehetőségére való felhívás hiánya az Alkotmány

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes